CELEX: 52021PC0201
Language: el
Date: 2021-03-24
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας στην Ελλάδα και τη Γαλλία σχετικά με φυσικές καταστροφές, και στην Αλβανία, την Αυστρία, το Βέλγιο, τη Γαλλία, τη Γερμανία, την Ελλάδα, την Εσθονία, την Ιρλανδία, την Ισπανία, την Ιταλία, την Κροατία, τη Λετονία, τη Λιθουανία, το Λουξεμβούργο, το Μαυροβούνιο, την Ουγγαρία, την Πορτογαλία, τη Ρουμανία, τη Σερβία και την Τσεχία σχετικά με κατάσταση έκτακτης ανάγκης στον τομέα της δημόσιας υγείας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 24.3.2021
            COM(2021) 201 final
            2021/0077(BUD)
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ 
            σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας στην Ελλάδα και τη Γαλλία σχετικά με φυσικές καταστροφές, και στην Αλβανία, την Αυστρία, το Βέλγιο, τη Γαλλία, τη Γερμανία, την Ελλάδα, την Εσθονία, την Ιρλανδία, την Ισπανία, την Ιταλία, την Κροατία, τη Λετονία, τη Λιθουανία, το Λουξεμβούργο, το Μαυροβούνιο, την Ουγγαρία, την Πορτογαλία, τη Ρουμανία, τη Σερβία και την Τσεχία σχετικά με κατάσταση έκτακτης ανάγκης στον τομέα της δημόσιας υγείας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Πλαίσιο της πρότασης
            
            
               Η παρούσα απόφαση καλύπτει την κινητοποίηση του Ταμείου Αλληλεγγύης της Ευρωπαϊκής Ένωσης (στο εξής: ΤΑΕΕ) σύμφωνα με τον κανονισμό (ΕΚ) αριθ. 2012/2002
                  1
                του Συμβουλίου (στο εξής: κανονισμός) για ποσό ύψους 484 199 841 EUR με σκοπό την παροχή βοήθειας στην Ελλάδα και τη Γαλλία έπειτα από περιφερειακές φυσικές καταστροφές που σημειώθηκαν στις χώρες αυτές κατά τη διάρκεια του 2020, καθώς και για 20 κράτη μέλη και υπό ένταξη χώρες (Αλβανία, Αυστρία, Βέλγιο, Γαλλία, Γερμανία, Ελλάδα, Εσθονία, Ιρλανδία, Ισπανία, Ιταλία, Κροατία, Λετονία, Λιθουανία, Λουξεμβούργο, Μαυροβούνιο, Ουγγαρία, Πορτογαλία, Ρουμανία, Σερβία, Τσεχία) για την αντιμετώπιση της σοβαρής κατάστασης έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19 στις αρχές του 2020. 
            
            
               Η κινητοποίηση αυτή συνοδεύεται από το σχέδιο διορθωτικού προϋπολογισμού (ΣΔΠ) αριθ. 2/2021
                  2
                που προτείνει τη μεταφορά του ποσού των 47 981 598 EUR από τα μη χρησιμοποιηθέντα κονδύλια του 2020 απευθείας στην επιχειρησιακή γραμμή  του προϋπολογισμού του ΤΑΕΕ και από την απόφαση αριθ. 03/2021 που προτείνει τη μεταφορά του ποσού των 427 543 750 EUR από τη γραμμή αποθεματικού του Αποθεματικού Αλληλεγγύης και Επείγουσας Βοήθειας (στο εξής: SEAR) στην επιχειρησιακή γραμμή του  προϋπολογισμού του ΤΑΕΕ, τόσο για τις αναλήψεις υποχρεώσεων όσο και για τις πληρωμές. Σύμφωνα με το άρθρο 4α παράγραφος 4 του κανονισμού για το ΤΑΕΕ, το ποσό των 50 000 000 EUR έχει ήδη εγγραφεί στον γενικό προϋπολογισμό του 2021 (στις αναλήψεις υποχρεώσεων και πληρωμές) για την πληρωμή προκαταβολών. Οι πιστώσεις αυτές θα χρησιμοποιηθούν για την πληρωμή ποσού ύψους 8 674 493 EUR σχετικά με τις προκαταβολές για τις περιφερειακές φυσικές καταστροφές στην Ελλάδα και τη Γαλλία. Οι προκαταβολές για τις περιπτώσεις που σχετίζονται με τη νόσο COVID-19 ύψους 132 736 830 EUR καταβλήθηκαν από το κονδύλιο του ΤΑΕΕ για το 2020.
            
            
               2.Πληροφορίες και όροι
            
            
               2.1Ελλάδα – πλημμύρες στη Στερεά Ελλάδα τον Αύγουστο του 2020
            
            
               (1)Στις 29 Οκτωβρίου 2020 η Ελλάδα υπέβαλε αίτηση οικονομικής ενίσχυσης από το ΤΑΕΕ για τη χρηματοδότηση ενεργειών έκτακτης ανάγκης και ανάκαμψης μετά τις πλημμύρες στην περιφέρεια της Στερεάς Ελλάδας τον Αύγουστο του 2020.
            
            
               (2) Η αίτηση υποβλήθηκε εντός της προθεσμίας δώδεκα εβδομάδων από την καταγραφή, στις 9 Αυγούστου 2020, της πρώτης ζημίας  που προκάλεσε η καταστροφή και περιέχει όλες τις πληροφορίες που απαιτούνται βάσει του άρθρου 4 του κανονισμού.
            
            
               (3)Πρόκειται για φυσική καταστροφή και, κατά συνέπεια, εμπίπτει στο πεδίο εφαρμογής του ΤΑΕΕ.
            
            
               (4)Το γεγονός παρουσιάστηκε στην αίτηση ως «περιφερειακή φυσική καταστροφή», όπως ορίζεται στο άρθρο 2 παράγραφος 3 του κανονισμού, βάσει του οποίου ως περιφερειακή φυσική καταστροφή νοείται κάθε φυσική καταστροφή σε περιοχή επιπέδου NUTS 2 σε επιλέξιμο κράτος η οποία προκαλεί άμεση ζημία που υπερβαίνει το 1,5 % του ακαθάριστου εγχώριου προϊόντος (ΑΕΠ) της εν λόγω περιοχής. Οι ελληνικές αρχές εκτιμούν τη συνολική άμεση ζημία σε 132 004 000 EUR. Η ζημία που προκλήθηκε αντιπροσωπεύει το 1,54 % του ΑΕΠ της σχετικής περιφέρειας επιπέδου NUTS 2 (Στερεά Ελλάδα) και, ως εκ τούτου, υπερβαίνει το όριο των 128 286 000 EUR (1,5 % του ΑΕΠ της εν λόγω περιφέρειας). Η αίτηση της Ελλάδας είναι, επομένως, επιλέξιμη για ενίσχυση από το ΤΑΕΕ.
            
            
               (5)Ο υπολογισμός του ποσού της οικονομικής ενίσχυσης από το ΤΑΕΕ γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για ουσιώδεις ενέργειες έκτακτης ανάγκης και ανάκαμψης, όπως ορίζονται στο άρθρο 3 παράγραφος 2 του κανονισμού, με εξαίρεση το στοιχείο ε).
            
            
               (6)Με την αίτηση της 29ης Οκτωβρίου 2020, η Ελλάδα ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 2 Μαρτίου 2021 η Επιτροπή εξέδωσε την εκτελεστική απόφαση C(2021) 1507, με την οποία χορήγησε προκαταβολή ύψους 330 010 EUR. Το ποσό της προκαταβολής λαμβάνεται υπόψη για τον υπολογισμό του υπολοίπου της ενίσχυσης προς το κράτος δικαιούχο. Η Επιτροπή θα ανακτά τυχόν αχρεωστήτως καταβληθείσες προκαταβολές.
            
            
               (7)Στην αίτηση περιγράφεται λεπτομερώς το γεγονός και η φύση των ζημιών. Στις 9 Αυγούστου 2020 το σύστημα θερινών καταιγίδων «Θάλεια», το οποίο 2 ημέρες νωρίτερα είχε πλήξει τη βόρεια Ελλάδα, εντάθηκε κατευθυνόμενο προς την κεντρική και νοτιοανατολική ηπειρωτική Ελλάδα, προκαλώντας την κατακόρυφη ανάπτυξη μετεωρολογικής δραστηριότητας, καθώς και την ανάπτυξη ακραίων καιρικών φαινομένων. Τα ακραία καιρικά φαινόμενα προκάλεσαν καταρρακτώδεις βροχοπτώσεις (300 mm βροχής σε 8 ώρες), έντονες καταιγίδες και ισχυρούς ανέμους. Οι καταρρακτώδεις βροχές προκάλεσαν την υπερχείλιση δύο ποταμών και τον αποκλεισμό δρόμων, οδήγησαν δε στο πλημμύρισμα 3 000 κατοικιών, με αποτέλεσμα να παγιδευτούν τουρίστες και κάτοικοι. Και οι έξι κύριες γέφυρες του ποταμού Λήλα κατέρρευσαν και ο ποταμός επλήγη από τη διάβρωση των οδικών επιχωμάτων. Τα ακραία καιρικά φαινόμενα έχουν προκαλέσει εκτεταμένες ζημίες στο δίκτυο ηλεκτρικής ενέργειας, στις δημόσιες υποδομές και στις ιδιωτικές κατοικίες, ενώ μεγάλο μέρος του περιφερειακού οδικού δικτύου κατέστη προσωρινά ή μόνιμα ακατάλληλο. Λόγω του επικλινούς τοπογραφικού τοπίου, η ραγδαία βροχόπτωση προκάλεσε καταστροφικές αστραπιαίες πλημμύρες και κατολισθήσεις (κυρίως στις λεκάνες απορροής των ποταμών). Οι πλημμύρες και οι κατολισθήσεις ιλύος προκάλεσαν τον θάνατο 8 ανθρώπων. Οι επιχειρήσεις και ο γεωργικός τομέας υπέστησαν επίσης σημαντικές ζημίες. Συνολικά, οι υλικές ζημίες στις υποδομές δικτύων (δίκτυο ύδρευσης/αποχέτευσης, δίκτυο μεταφορών, γέφυρες, ενεργειακό και τηλεπικοινωνιακό δίκτυο) αντιπροσωπεύουν το μεγαλύτερο κόστος της συνολικής εκτιμώμενης άμεσης ζημίας που περιλαμβάνεται στην αίτηση.
            
            
               (8)Η Ελλάδα εκτίμησε το κόστος των ενεργειών έκτακτης ανάγκης και ανάκαμψης, οι οποίες είναι επιλέξιμες σύμφωνα με το άρθρο 3 παράγραφος 2 του κανονισμού, σε 106 124 000 EUR και κατένειμε το εν λόγω ποσό ανά είδος ενέργειας. Το μεγαλύτερο μέρος (άνω των 69 εκατ. EUR) αφορά τις δαπάνες για την αποκατάσταση των υποδομών μεταφορών (δρόμοι και γέφυρες), και ακολουθούν οι δαπάνες για τις ενέργειες καθαρισμού των περιοχών που επλήγησαν από την καταστροφή (άνω των 27 εκατ. EUR). 
            
            
               (9)Οι ελληνικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες. 
            
            
               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών, δεν εκκρεμεί επί του παρόντος διαδικασία επί παραβάσει. 
            
            
               (11)Στο πλαίσιο της εφαρμογής της οδηγίας 2007/60/ΕΚ για την αξιολόγηση και τη διαχείριση των κινδύνων πλημμύρας, ολοκληρώθηκαν οι ακόλουθες δράσεις: η έκθεση προκαταρκτικής αξιολόγησης των κινδύνων πλημμύρας (Μάρτιος 2012), ο προσδιορισμός των ζωνών δυνητικά υψηλού κινδύνου πλημμύρας στις 14 περιοχές λεκάνης απορροής ποταμών της χώρας και η επικαιροποιημένη έκθεση προκαταρκτικής αξιολόγησης των κινδύνων πλημμύρας (Νοέμβριος 2012). Τον Μάρτιο του 2017 ολοκληρώθηκε η εκτίμηση επικινδυνότητας και κινδύνων πλημμύρας για τις 14 περιοχές λεκάνης απορροής ποταμών της χώρας. Ολοκληρώθηκαν τα σχέδια διαχείρισης των κινδύνων πλημμύρας όλων των περιοχών λεκάνης απορροής ποταμών της χώρας. 
            
            
               2.2Ελλάδα – κυκλώνας Ιανός τον Σεπτέμβριο του 2020
            
            
               (1)Στις 9 Δεκεμβρίου 2020 η Ελλάδα υπέβαλε αίτηση οικονομικής ενίσχυσης από το ΤΑΕΕ για τη χρηματοδότηση ενεργειών έκτακτης ανάγκης και ανάκαμψης μετά τις ζημίες που προκάλεσε ο μεσογειακός κυκλώνας Ιανός τον Σεπτέμβριο του 2020.
            
         
         
            
               (2)Η αίτηση υποβλήθηκε εντός της προθεσμίας δώδεκα εβδομάδων από την καταγραφή, στις 19 Σεπτεμβρίου 2020, της πρώτης ζημίας που προκάλεσε η καταστροφή και περιέχει όλες τις πληροφορίες που απαιτούνται βάσει του άρθρου 4 του κανονισμού.
            
            
               (3)Πρόκειται για φυσική καταστροφή και, κατά συνέπεια, εμπίπτει στο πεδίο εφαρμογής του ΤΑΕΕ.
            
            
               (4)Το γεγονός παρουσιάστηκε στην αίτηση ως «περιφερειακή φυσική καταστροφή», όπως ορίζεται στο άρθρο 2 παράγραφος 3 του κανονισμού, βάσει του οποίου ως περιφερειακή φυσική καταστροφή νοείται κάθε φυσική καταστροφή σε περιοχή επιπέδου NUTS 2 σε επιλέξιμο κράτος η οποία προκαλεί άμεση ζημία που υπερβαίνει το 1,5 % του ακαθάριστου εγχώριου προϊόντος (ΑΕΠ) της εν λόγω περιοχής ή το 1,5 % του σταθμισμένου ΑΕΠ σε περίπτωση καταστροφής που πλήττει πολλές περιοχές. Η αίτηση αφορά πέντε ελληνικές περιφέρειες επιπέδου NUTS 2 [Ιόνια Νησιά (EL62), Στερεά Ελλάδα (EL64), Δυτική Ελλάδα (EL63), Θεσσαλία (EL61), Πελοπόννησος (EL65)]. Οι ελληνικές αρχές εκτιμούν τις συνολικές άμεσες ζημίες σε 863 540 756 EUR. Η ζημία που προκλήθηκε αντιπροσωπεύει το 11,08 % του σταθμισμένου ΑΕΠ των πέντε εν λόγω περιφερειών επιπέδου NUTS 2 και, ως εκ τούτου, υπερβαίνει το όριο. Η αίτηση της Ελλάδας είναι, επομένως, επιλέξιμη για ενίσχυση από το ΤΑΕΕ.
            
            
               (5)Ο υπολογισμός του ποσού της οικονομικής ενίσχυσης από το ΤΑΕΕ γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για ουσιώδεις ενέργειες έκτακτης ανάγκης και ανάκαμψης, όπως ορίζονται στο άρθρο 3 παράγραφος 2 του κανονισμού, με εξαίρεση το στοιχείο ε).
            
            
               (6)Με την αίτηση της 9ης Δεκεμβρίου 2020, η Ελλάδα ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 2 Μαρτίου 2021 η Επιτροπή εξέδωσε την εκτελεστική απόφαση C(2021) 1511, με την οποία χορήγησε προκαταβολή ύψους 2 158 852 EUR. Το ποσό της προκαταβολής λαμβάνεται υπόψη για τον υπολογισμό του υπολοίπου της ενίσχυσης προς το κράτος δικαιούχο. Η Επιτροπή θα ανακτά τυχόν αχρεωστήτως καταβληθείσες προκαταβολές.
            
            
               (7)Στην αίτηση περιγράφεται λεπτομερώς το γεγονός και η φύση των ζημιών. Ο κυκλώνας Ιανός, γνωστός και ως μεσογειακός κυκλώνας Ιανός, ήταν ένας σπάνιος μεσογειακός κυκλώνας με τροπικά χαρακτηριστικά, που έπληξε την Ελλάδα από τις 17 έως τις 20 Σεπτεμβρίου 2020. Αυτή η σπάνια θύελλα τύπου τυφώνα επηρέασε όλη την Ελλάδα μέσω της Κεντρικής Θεσσαλίας πλήττοντας τις θιγόμενες περιοχές με ισχυρούς ανέμους που έφθασαν τα 120 χλμ/ώρα, καταρρακτώδεις βροχές και πλημμύρες που προκάλεσαν τον θάνατο τεσσάρων ανθρώπων και τεράστιες ζημίες σε κατοικίες και υποδομές. Οι ισχυρές βροχοπτώσεις έπληξαν αρκετές λεκάνες απορροής ποταμών που χαρακτηρίζονται από μεγάλες μορφολογικές κλίσεις, προκαλώντας έντονα πλημμυρικά κύματα. Οι πόλεις της Καρδίτσας και του Μουζακίου δέχθηκαν τεράστιες ποσότητες νερού με αποτέλεσμα να παραμείνουν πλημμυρισμένες για αρκετές ημέρες. Στην πόλη της Καρδίτσας πλημμύρισαν συνολικά 5 000 ακίνητα, το 97 % των καταστημάτων υπέστη ζημίες και 15 χωριά στην εν λόγω περιοχή υπέστησαν σοβαρές καταστροφές. Σε πολλά χωριά σημειώθηκαν εκτεταμένες διακοπές ηλεκτρικού ρεύματος και υδροδότησης. Η σιδηροδρομική υποδομή και το οδικό δίκτυο υπέστησαν σοβαρές ζημίες. Στην ορεινή περιοχή, καταγράφηκαν 100 κατολισθήσεις και 40 αποκοπές γεφυρών. Οι τόνοι ιλύος και μπάζων, τα εκατοντάδες εκριζωθέντα δέντρα και κλαδιά προκάλεσαν προβλήματα στο οδικό δίκτυο. Σε κατάσταση έκτακτης ανάγκης κηρύχθηκαν τα νησιά Ιθάκη, Κεφαλονιά και Ζάκυνθος λόγω των εκτεταμένων πλημμυρών και διακοπών ηλεκτρικού ρεύματος. Οι υπηρεσίες έκτακτης ανάγκης ανέφεραν ότι έλαβαν πάνω από 2 500 κλήσεις για βοήθεια από άτομα που είχαν παγιδευτεί σε πλημμυρισμένες κατοικίες και αυτοκίνητα, ενώ η ελληνική πυροσβεστική υπηρεσία διέσωσε σχεδόν 1 000 άτομα στις πληγείσες περιοχές.
            
            
               (8)Η Ελλάδα εκτίμησε το κόστος των ενεργειών έκτακτης ανάγκης και ανάκαμψης, οι οποίες είναι επιλέξιμες σύμφωνα με το άρθρο 3 παράγραφος 2 του κανονισμού, σε 507 660 619 EUR και κατένειμε το εν λόγω ποσό ανά είδος ενέργειας. Το μεγαλύτερο μέρος (άνω των 293 εκατ. EUR) αφορά τις δαπάνες για την αποκατάσταση των υποδομών μεταφορών και ακολουθούν οι δαπάνες για την αποκατάσταση των υποδομών ύδρευσης και αποχέτευσης (άνω των 13 εκατ. EUR). 
            
            
               (9)Οι ελληνικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες. 
            
            
               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών, δεν εκκρεμεί επί του παρόντος διαδικασία επί παραβάσει. 
            
            
               (11)Στο πλαίσιο της εφαρμογής της οδηγίας 2007/60/ΕΚ για την αξιολόγηση και τη διαχείριση των κινδύνων πλημμύρας, ολοκληρώθηκαν οι ακόλουθες δράσεις: η έκθεση προκαταρκτικής αξιολόγησης των κινδύνων πλημμύρας (Μάρτιος 2012), ο προσδιορισμός των ζωνών δυνητικά υψηλού κινδύνου πλημμύρας στις 14 περιοχές λεκάνης απορροής ποταμών της χώρας και η επικαιροποιημένη έκθεση προκαταρκτικής αξιολόγησης των κινδύνων πλημμύρας (Νοέμβριος 2012). Τον Μάρτιο του 2017 ολοκληρώθηκε η εκτίμηση επικινδυνότητας και κινδύνων πλημμύρας για τις 14 περιοχές λεκάνης απορροής ποταμών της χώρας. Ολοκληρώθηκαν τα σχέδια διαχείρισης των κινδύνων πλημμύρας όλων των περιοχών λεκάνης απορροής ποταμών της χώρας.
            
            
               2.3Ελλάδα – ο σεισμός στα νησιά Σάμο, Ικαρία και Χίο τον Οκτώβριο του 2020
            
            
               (1)Στις 22 Ιανουαρίου 2021 η Ελλάδα υπέβαλε αίτηση οικονομικής ενίσχυσης από το ΤΑΕΕ για τη χρηματοδότηση ενεργειών έκτακτης ανάγκης και ανάκαμψης μετά τις ζημίες που προκάλεσε ο σεισμός στα νησιά Σάμο, Ικαρία και Χίο τον Οκτώβριο του 2020.
            
            
               (2)Η αίτηση υποβλήθηκε εντός της προθεσμίας δώδεκα εβδομάδων από την καταγραφή, στις 30 Οκτωβρίου 2020, της πρώτης ζημίας που προκάλεσε η καταστροφή και περιέχει όλες τις πληροφορίες που απαιτούνται βάσει του άρθρου 4 του κανονισμού.
            
            
               (3)Πρόκειται για φυσική καταστροφή η οποία, κατά συνέπεια, εμπίπτει στο πεδίο εφαρμογής του ΤΑΕΕ.
            
            
               (4)Το γεγονός παρουσιάστηκε στην αίτηση ως «περιφερειακή φυσική καταστροφή», όπως ορίζεται στο άρθρο 2 παράγραφος 3 του κανονισμού, βάσει του οποίου ως περιφερειακή φυσική καταστροφή νοείται κάθε φυσική καταστροφή σε περιοχή επιπέδου NUTS 2 σε επιλέξιμο κράτος η οποία προκαλεί άμεση ζημία που υπερβαίνει το 1,5 % του ακαθάριστου εγχώριου προϊόντος (ΑΕΠ) της εν λόγω περιοχής. Οι ελληνικές αρχές εκτιμούν τις συνολικές άμεσες ζημίες σε 101 252 020 EUR. Η ζημία που προκλήθηκε αντιπροσωπεύει το 39,72 % του ΑΕΠ της σχετικής περιφέρειας επιπέδου NUTS 2 (Βόρειο Αιγαίο) και, ως εκ τούτου, υπερβαίνει το όριο των 38 239 500 EUR (1,5 % του ΑΕΠ της εν λόγω περιφέρειας). Η αίτηση της Ελλάδας είναι, επομένως, επιλέξιμη για ενίσχυση από το ΤΑΕΕ.
            
            
               (5)Ο υπολογισμός του ποσού της οικονομικής ενίσχυσης από το ΤΑΕΕ γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για ουσιώδεις ενέργειες έκτακτης ανάγκης και ανάκαμψης, όπως ορίζονται στο άρθρο 3 παράγραφος 2 του κανονισμού, με εξαίρεση το στοιχείο ε).
            
            
               (6)Με την αίτηση της 22ας Ιανουαρίου 2021, η Ελλάδα ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 8 Μαρτίου 2021 η Επιτροπή εξέδωσε την εκτελεστική απόφαση C(2021) 1623, με την οποία χορήγησε προκαταβολή ύψους 253 131 EUR. Το ποσό της προκαταβολής λαμβάνεται υπόψη για τον υπολογισμό του υπολοίπου της ενίσχυσης προς το κράτος δικαιούχο. Η Επιτροπή θα ανακτά τυχόν αχρεωστήτως καταβληθείσες προκαταβολές.
            
            
               (7)Στην αίτηση περιγράφεται λεπτομερώς το γεγονός και η φύση των ζημιών. Στις 30 Οκτωβρίου 2020, σεισμός μεγέθους 7 βαθμών της κλίμακας Ρίχτερ εκδηλώθηκε 14 χλμ. περίπου βορειοανατολικά της ελληνικής νήσου Σάμου. Τρεις ημέρες μετά τον κύριο σεισμό, καταγράφηκαν 150 περίπου μετασεισμοί ποικίλης έντασης. Το ρήγμα κατά τη διάρκεια του αρχικού σεισμού προκάλεσε απότομη μεταβολή του θαλάσσιου βυθού και υποβρύχια κατολίσθηση. Κατά συνέπεια, μετά τον αρχικό σεισμό ακολούθησαν τρία θαλάσσια κύματα βαρύτητας (τσουνάμι) ύψους έως 1,5 μέτρων, τα οποία σάρωσαν διάφορες περιοχές στο βόρειο τμήμα της Σάμου. Ο σεισμός και το τσουνάμι προκάλεσαν ζημίες στα νησιά του Βορείου Αιγαίου, Σάμο, Ικαρία και Χίο. Η καταστροφή προκάλεσε τον θάνατο δύο ατόμων και τον τραυματισμό 19 ατόμων λόγω κατάρρευσης κτιρίων και πτώσης θραυσμάτων. Μεγάλες ζημίες προκλήθηκαν σε εκκλησίες, σχολεία, μουσειακά εκθέματα και ιδιωτικές κατοικίες. Στο Βαθύ Σάμου οι καταστροφές και οι ζημίες ήταν σημαντικές ενώ 2 000-3 000 άνθρωποι αντιμετώπισαν προβλήματα στέγασης. Όλα τα παλαιά λιθόκτιστα κτίσματα υπέστησαν ζημίες που κυμαίνονται από ζημίες ήσσονος σημασίας έως ολική καταστροφή. Συνολικά 300 κατοικίες αντιμετωπίζουν πρόβλημα στη Σάμο μετά τον σεισμό. Ο σεισμός κατέστρεψε σημαντικό μέρος του οδικού δικτύου.
            
            
               (8)Η Ελλάδα εκτίμησε το κόστος των ενεργειών έκτακτης ανάγκης και ανάκαμψης, οι οποίες είναι επιλέξιμες σύμφωνα με το άρθρο 3 παράγραφος 2 του κανονισμού, σε 23 785 020 EUR και κατένειμε το εν λόγω ποσό ανά είδος ενέργειας. Το μεγαλύτερο μέρος (άνω των 10 εκατ. EUR) αφορά το κόστος για την αποκατάσταση των υποδομών μεταφορών, ακολουθούμενο από το κόστος για την αποκατάσταση των εκπαιδευτικών υποδομών (άνω των 6,6 εκατ. EUR) και το κόστος για τις ενέργειες καθαρισμού της περιοχής που επλήγη από την καταστροφή (άνω των 4,5 εκατ. EUR). 
            
            
               (9)Οι ελληνικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες. 
            
         
         
            
               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών, δεν εκκρεμεί επί του παρόντος διαδικασία επί παραβάσει. 
            
            
               (11)Η αίτηση της Ελλάδας περιλαμβάνει περιγραφή της εφαρμογής της ενωσιακής νομοθεσίας για την πρόληψη και τη διαχείριση κινδύνου καταστροφών σε σχέση με τη φύση της καταστροφής. Λαμβάνοντας υπόψη τους ισχυρούς σεισμούς που έπληξαν την Ελλάδα την περίοδο 1978-1981, η ελληνική κυβέρνηση χάραξε πολιτική για την πρόληψη και τη διαχείριση των κινδύνων φυσικών καταστροφών, με στόχο τη βελτίωση της ανθεκτικότητας στις τοπικές κοινότητες μέσω πλαισίου για την υλοποίηση πολιτικών μετριασμού των γνωστών κινδύνων, για τη διαχείριση του αντικτύπου των σεισμών, καθώς και μέσω διαδικασιών/ενεργειών για την πρόληψη νέων κινδύνων. Ο Ελληνικός Αντισεισμικός Κανονισμός περιλαμβάνει τον επικαιροποιημένο Χάρτη Ζωνών Σεισμικής Επικινδυνότητας.
            
            
               2.4 Γαλλία – η καταιγίδα Alex στην περιφέρεια Προβηγκίας-Άλπεων-Κυανής Ακτής τον Οκτώβριο του 2020
            
            
               (1)Στις 21 Δεκεμβρίου 2020 η Γαλλία υπέβαλε αίτηση οικονομικής ενίσχυσης από το ΤΑΕΕ για τη χρηματοδότηση ενεργειών έκτακτης ανάγκης και ανάκαμψης μετά τις ζημίες που προκάλεσε η καταιγίδα Alex στην περιφέρεια Προβηγκία-Άλπεις-Κυανή Ακτή τον Οκτώβριο του 2020.
            
            
               (2)Η αίτηση υποβλήθηκε εντός της προθεσμίας δώδεκα εβδομάδων από την καταγραφή, στις 2 Οκτωβρίου 2020, της πρώτης ζημίας  που προκάλεσε η καταστροφή και περιέχει όλες τις πληροφορίες που απαιτούνται βάσει του άρθρου 4 του κανονισμού.
            
            
               (3)Πρόκειται για φυσική καταστροφή και, κατά συνέπεια, εμπίπτει στο πεδίο εφαρμογής του ΤΑΕΕ.
            
            
               (4)Το γεγονός παρουσιάστηκε στην αίτηση ως «περιφερειακή φυσική καταστροφή», όπως ορίζεται στο άρθρο 2 παράγραφος 3 του κανονισμού, βάσει του οποίου ως περιφερειακή φυσική καταστροφή νοείται κάθε φυσική καταστροφή σε περιοχή επιπέδου NUTS 2 σε επιλέξιμο κράτος η οποία προκαλεί άμεση ζημία που υπερβαίνει το 1,5 % του ακαθάριστου εγχώριου προϊόντος (ΑΕΠ) της εν λόγω περιοχής. Οι γαλλικές αρχές εκτιμούν τις συνολικές άμεσες ζημίες σε 2 373 000 000 EUR. Οι ζημίες που προκλήθηκαν αντιπροσωπεύουν το 1,5 % του ΑΕΠ της σχετικής περιφέρειας επιπέδου NUTS 2 (Προβηγκία-Άλπεις-Κυανή Ακτή) και, ως εκ τούτου, υπερβαίνει το όριο των 2 372 040 600 EUR (1,5 % του ΑΕΠ της εν λόγω περιφέρειας). Η αίτηση της Γαλλίας είναι, επομένως, επιλέξιμη για ενίσχυση από το ΤΑΕΕ.
            
            
               (5)Ο υπολογισμός του ποσού της οικονομικής ενίσχυσης από το ΤΑΕΕ γίνεται με βάση τις συνολικές άμεσες ζημίες. Η οικονομική ενίσχυση μπορεί να χρησιμοποιηθεί μόνο για ουσιώδεις ενέργειες έκτακτης ανάγκης και ανάκαμψης, όπως ορίζονται στο άρθρο 3 παράγραφος 2 του κανονισμού, με εξαίρεση το στοιχείο ε).
            
            
               (6)Με την αίτηση της 21ης Δεκεμβρίου 2020, η Γαλλία ζήτησε την πληρωμή προκαταβολής, όπως ορίζεται στο άρθρο 4α του κανονισμού. Στις 22 Φεβρουαρίου 2021 η Επιτροπή εξέδωσε την εκτελεστική απόφαση C(2021) 1340, με την οποία χορήγησε προκαταβολή ύψους 5 932 500 EUR. Το ποσό της προκαταβολής λαμβάνεται υπόψη για τον υπολογισμό του υπολοίπου της ενίσχυσης προς το κράτος δικαιούχο. Η Επιτροπή θα ανακτά τυχόν αχρεωστήτως καταβληθείσες προκαταβολές.
            
            
               (7)Στην αίτηση περιγράφεται λεπτομερώς το γεγονός και η φύση των ζημιών. Η καταιγίδα Alex σάρωσε τη Γαλλία μεταξύ 1-4 Οκτωβρίου 2020. Η καταιγίδα προκάλεσε ιδιαίτερα σοβαρές ζημίες στην περιφέρεια της Προβηγκίας-Άλπεων-Κυανής Ακτής· οι σπάνιας έντασης βροχοπτώσεις έπληξαν διάφορες αλπικές κοιλάδες που βρίσκονται βόρεια της πόλης της Νίκαιας, και η έντασή τους σε πολλές τοποθεσίες υπερέβαινε κλίμακα μεγέθους που παρατηρείται κάθε 100 χρόνια. Ο συνδυασμός των ισχυρών βροχοπτώσεων και της τοπικής μορφολογίας (που χαρακτηρίζεται από στενές κοιλάδες με απότομες πλαγιές) πυροδότησε πολλαπλές επικίνδυνες εξελίξεις, όπως κατολισθήσεις, χειμάρρους λάσπης και φερτών υλών, κύματα αστραπιαίων πλημμυρών και φαινόμενα σοβαρής διάβρωσης κατά μήκος των υδατορρευμάτων. Η συνολική ποσότητα βροχόπτωσης κάλυψε πρωτοφανή επίπεδα όγκου. Ως αποτέλεσμα, όλα τα δίκτυα υποδομών υπέστησαν σοβαρές ζημίες και καταστροφές και πολλές πόλεις απομονώθηκαν λόγω της κατάρρευσης γεφυρών και κύριων οδών. Εκατοντάδες κατοικίες υπέστησαν ζημίες και 9 άνθρωποι έχασαν τη ζωή τους. Η ένταση και η ποσότητα βροχόπτωσης -που παρατηρείται μία φορά στα 100 χρόνια ή και πιο σπάνια- συνοδεύτηκε από ισχυρούς ανέμους (με καταγεγραμμένη ταχύτητα έως 161 km/h). Οι δήμοι που επλήγησαν περισσότερο βρίσκονται στις κοιλάδες Roya, Tiné και Vésubia. Σε μικρότερο βαθμό, επλήγησαν και οι κοιλάδες Estéron και Var. Κατά τις πρώτες ημέρες της καταιγίδας, διακοπές σημειώθηκαν σε όλα τα δίκτυα (ύδρευσης και ηλεκτροδότησης και οδικό δίκτυο) στις κοιλάδες Roya, Tiné και Vésubia, απομονώνοντας τους κατοίκους από τον υπόλοιπο κόσμο. Συνολικά, η καταιγίδα προκάλεσε καταστροφικές ζημίες σε δημόσιες και ιδιωτικές ιδιοκτησίες, καθώς και σημαντικές ζημίες στις οδικές και σιδηροδρομικές υποδομές και στα δίκτυα ηλεκτρικής ενέργειας. Η καταστροφή έπληξε σοβαρά τις επιχειρήσεις και τον τουρισμό.
            
            
               (8)Η Γαλλία εκτίμησε το κόστος των ενεργειών έκτακτης ανάγκης και αποκατάστασης, που είναι επιλέξιμες σύμφωνα με το άρθρο 3 παράγραφος 2 του κανονισμού, σε 1 805 243 000 εκατ. EUR και κατένειμε το εν λόγω ποσό ανά είδος ενέργειας. Το μεγαλύτερο μέρος (άνω των 663 εκατ. EUR) αφορά τις δαπάνες για την αποκατάσταση των οδικών υποδομών και ακολουθούν οι δαπάνες για την αποκατάσταση δημόσιων κτιρίων/αντικειμένων (άνω των 340 εκατ. EUR). 
            
            
               (9)Οι γαλλικές αρχές επιβεβαίωσαν ότι δεν υπάρχει ασφαλιστική κάλυψη για τις επιλέξιμες δαπάνες. 
            
            
               (10)Όσον αφορά την εφαρμογή της ενωσιακής νομοθεσίας για την πρόληψη και τη διαχείριση των κινδύνων καταστροφών, δεν εκκρεμεί επί του παρόντος διαδικασία επί παραβάσει. 
            
            
               (11)Η οδηγία 2007/60/ΕΚ μεταφέρθηκε στο γαλλικό δίκαιο με το άρθρο 221 του νόμου αριθ. 2010-788, της 12ης Ιουλίου 2010, σχετικά με την εθνική δέσμευση για το περιβάλλον, και με το διάταγμα αριθ. 2011-227, της 2ας Μαρτίου 2011, σχετικά με την αξιολόγηση και τη διαχείριση των κινδύνων πλημμύρας. Για τους σκοπούς της μεταφοράς της εν λόγω οδηγίας στο εθνικό δίκαιο, το γαλλικό κράτος επέλεξε να βασιστεί σε εθνικές δράσεις καταρτίζοντας εθνική στρατηγική διαχείρισης των κινδύνων πλημμύρας και σε δράσεις σε επίπεδο επικράτειας με σχέδια διαχείρισης των κινδύνων πλημμύρας (ΣΔΚΠ) που καταρτίζονται σε επίπεδο περιοχής λεκάνης απορροής ποταμών. Το ΣΔΚΠ είναι το εργαλείο για την εφαρμογή της οδηγίας για τις πλημμύρες σε τοπικό επίπεδο. 
            
            
               2.5       Αλβανία, Αυστρία, Βέλγιο, Γαλλία, Γερμανία, Ελλάδα, Εσθονία, Ιρλανδία, Ισπανία, Ιταλία, Κροατία, Λετονία, Λιθουανία, Λουξεμβούργο, Μαυροβούνιο, Ουγγαρία, Πορτογαλία, Ρουμανία, Σερβία, Τσεχία – σοβαρή κατάσταση έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19 στις αρχές του 2020
            
            
               Τον Δεκέμβριο του 2019 αναφέρθηκε στον ΠΟΥ επιδημία πνευμονίας άγνωστης αιτιολογίας από τη Γουχάν της Κίνας. Αργότερα προσδιορίστηκε ως νέο στέλεχος κορονοϊού που δεν ήταν προγενέστερα γνωστό στον άνθρωπο — νόσος από κορονοϊό 2019 (COVID-19). Στις 30 Ιανουαρίου 2020 ο ΠΟΥ κήρυξε κατάσταση έκτακτης ανάγκης σε διεθνές επίπεδο λόγω της νέας επιδημίας του κορονοϊού. 
            
            
               Το 2020, στο πλαίσιο της «Πρωτοβουλίας Επενδύσεων για την Αντιμετώπιση του Κορονοϊού» (CRII), ο κανονισμός για το ΤΑΕΕ
                  3
                τροποποιήθηκε με την υπαγωγή των σοβαρών καταστάσεων έκτακτης ανάγκης στον τομέα της δημόσιας υγείας στο πεδίο εφαρμογής της αρχής της αλληλεγγύης της ΕΕ.
            
            
               Στη συνέχεια, έως την προθεσμία της 24ης Ιουνίου 2020, η Επιτροπή έλαβε 22 αιτήσεις για οικονομική ενίσχυση από το ΤΑΕΕ. Συνολικά, 19 κράτη μέλη της ΕΕ (Αυστρία, Βέλγιο, Γαλλία, Γερμανία, Ελλάδα, Εσθονία, Ιρλανδία, Ισπανία, Ιταλία, Κροατία, Λετονία, Λιθουανία, Λουξεμβούργο, Ουγγαρία, Πολωνία, Πορτογαλία, Ρουμανία, Σλοβενία και Τσεχία) και τρεις υπό ένταξη χώρες (Αλβανία, Μαυροβούνιο και Σερβία) ζήτησαν βοήθεια.
            
            
               Οι υπηρεσίες της Επιτροπής εξέτασαν διεξοδικά όλες τις αιτήσεις που παραλήφθηκαν σύμφωνα με τον κανονισμό για το ΤΑΕΕ, ιδίως με τα άρθρα 2, 3 και 4 του εν λόγω κανονισμού. Τα σημαντικότερα στοιχεία των αξιολογήσεων ορίζονται κατωτέρω.
            
            
               (1)Και οι 22 αιτήσεις υποβλήθηκαν έως την επίσημη τελική προθεσμία της 24ης Ιουνίου 2020 όσον αφορά τη σοβαρή κατάσταση έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19 [δηλαδή εντός δώδεκα εβδομάδων από την έναρξη ισχύος του τροποποιητικού κανονισμού (ΕΕ) 2020/461].
            
         
         
            
               (2)Η πανδημία COVID-19 αποτελεί σοβαρή κατάσταση έκτακτης ανάγκης στον τομέα της δημόσιας υγείας και, επομένως, εμπίπτει στο πεδίο εφαρμογής του ΤΑΕΕ.
            
            
               (3)Οι 22 αιτήσεις που παραλήφθηκαν περιέχουν όλες τις πληροφορίες που απαιτούνται βάσει του άρθρου 4 του κανονισμού. 
            
            
               (4)Επτά κράτη μέλη της ΕΕ ζήτησαν στις αιτήσεις τους την πληρωμή από το ΤΑΕΕ προκαταβολής επί της προβλεπόμενης ενίσχυσης (Γερμανία, Ελλάδα, Ισπανία, Ιρλανδία, Κροατία, Ουγγαρία και Πορτογαλία). Το άρθρο 4α του κανονισμού προβλέπει τη δυνατότητα να ζητούνται προκαταβολές στο πλαίσιο του Ταμείου μόνο για τα κράτη μέλη. Οι υπηρεσίες της Επιτροπής διενήργησαν προκαταρκτική αξιολόγηση των αιτήσεων που ελήφθησαν από τα εν λόγω επτά κράτη μέλη και κατέληξαν στο συμπέρασμα ότι και οι επτά αιτήσεις πληρούν τις προϋποθέσεις για την πληρωμή προκαταβολής από το ΤΑΕΕ. 
            
            
               (5)Το 2020, με βάση την προκαταρκτική αξιολόγηση, οι υπηρεσίες της Επιτροπής προσδιόρισαν το σύνολο των δαπανών που έγιναν προσωρινά δεκτές για τη Γερμανία, την Ελλάδα, την Ισπανία, την Ιρλανδία, την Κροατία, την Ουγγαρία και την Πορτογαλία με μοναδικό σκοπό τον καθορισμό της προκαταβολής. Η τελευταία τροποποίηση του ΤΑΕΕ αύξησε το ανώτατο επίπεδο της προκαταβολής στο 25 % του ποσού της οικονομικής ενίσχυσης, με ανώτατο όριο τα 100 εκατ. EUR. 
            
            
               (6)Στις 27 Νοεμβρίου 2020 η Επιτροπή εξέδωσε την εκτελεστική απόφαση C(2020) 8574 για τη χορήγηση προκαταβολής από το ΤΑΕΕ ύψους 23 279 441 EUR και στη συνέχεια την κατέβαλε στην Ιρλανδία. 
            
            
               (7)Στις 2 Δεκεμβρίου 2020 η Επιτροπή εξέδωσε:
            
            
               –την εκτελεστική απόφαση C(2020) 8686 για τη χορήγηση προκαταβολής από το ΤΑΕΕ ύψους 8 462 280 EUR την οποία στη συνέχεια κατέβαλε στην Κροατία·
            
            
               –την εκτελεστική απόφαση C(2020) 8667 για τη χορήγηση προκαταβολής από το ΤΑΕΕ ύψους 15 499 409 EUR την οποία στη συνέχεια κατέβαλε στη Γερμανία· 
            
            
               –την εκτελεστική απόφαση C(2020) 8687 για τη χορήγηση προκαταβολής από το ΤΑΕΕ ύψους 4 535 700 EUR την οποία στη συνέχεια κατέβαλε στην Ελλάδα·
            
            
               –την εκτελεστική απόφαση C(2020) 8683 για τη χορήγηση προκαταβολής από το ΤΑΕΕ ύψους 26 587 069 EUR την οποία στη συνέχεια κατέβαλε στην Ουγγαρία·
            
            
               –την εκτελεστική απόφαση C(2020) 8688 για τη χορήγηση προκαταβολής από το ΤΑΕΕ ύψους 37 528 511 EUR την οποία στη συνέχεια κατέβαλε στην Πορτογαλία·
            
            
               –την εκτελεστική απόφαση C(2020) 8696 για τη χορήγηση προκαταβολής από το ΤΑΕΕ ύψους 16 844 420 EUR την οποία στη συνέχεια κατέβαλε στην Ισπανία.
            
            
               (8)Σύμφωνα με τον κανονισμό, το ποσό της προκαταβολής συνεκτιμήθηκε κατά τον υπολογισμό του υπολοίπου της ενίσχυσης στο κράτος δικαιούχο. Η Επιτροπή θα ανακτά τυχόν αχρεωστήτως καταβληθείσες προκαταβολές.
            
            
               (9)Όλες οι αιτήσεις που ελήφθησαν αξιολογήθηκαν ως ενιαίο σύνολο, ώστε να διασφαλιστεί η συνεπής και ίση μεταχείριση. Η Επιτροπή εξέτασε διεξοδικά διάφορες πτυχές, όπως η επιλεξιμότητα των δαπανών (συμπεριλαμβανομένης της ανάλυσης του κατά πόσον οι υποβληθείσες δαπάνες κάλυπταν επιλέξιμες ενέργειες και αν οι δαπάνες ενέπιπταν εντός της περιόδου επιλεξιμότητας), ο επείγων χαρακτήρας των δαπανών και η άμεση σύνδεση με την πανδημία COVID-19 και η συνέπεια της συνολικής αξιολόγησης. Στις περιπτώσεις που κρίθηκε αναγκαίο, η Επιτροπή ζήτησε από τις αιτούσες χώρες να παράσχουν πρόσθετες πληροφορίες, επεξηγήσεις και αιτιολόγηση. 
            
            
               (10)Μέσω σειράς επαφών με τις αρμόδιες εθνικές αρχές, η Επιτροπή είχε τη δυνατότητα να αποσαφηνίσει ζητήματα σχετικά με την επιλεξιμότητα ορισμένων τύπων δαπανών που δηλώθηκαν και να ολοκληρώσει την αξιολόγησή της. Κατά συνέπεια, οι υπηρεσίες της Επιτροπής προσδιόρισαν τις συνολικές δημόσιες δαπάνες για τη λήψη μέτρων αντιμετώπισης καταστάσεων έκτακτης ανάγκης που έγιναν δεκτά για κάθε αίτηση.
            
            
               (11)Κατά την αξιολόγηση και μετά τις επαφές με τις πολωνικές αρχές, οι υπηρεσίες της Επιτροπής διαπίστωσαν ότι οι συνολικές δημόσιες άμεσες δαπάνες, όπως δηλώθηκαν από τις πολωνικές αρχές στην αίτησή τους για το ΤΑΕΕ την οποία υπέβαλαν στις 22 Ιουνίου 2020, είχαν υπερεκτιμηθεί και, ως εκ τούτου, έπρεπε να μειωθούν, με τη σύμφωνη γνώμη των εν λόγω αρχών. Δεδομένου ότι το όριο σοβαρής κατάστασης έκτακτης ανάγκης στον τομέα της δημόσιας υγείας για την Πολωνία το 2020 ανέρχεται σε 1 430 574 εκατ. EUR και οι αναθεωρημένες συνολικές δημόσιες δαπάνες παραμένουν σε σημαντικά χαμηλότερα επίπεδα από το αντίστοιχο όριο, η αίτηση της Πολωνίας δεν είναι επιλέξιμη για στήριξη από το ΤΑΕΕ.
            
            
               (12)Κατά την αξιολόγηση και μετά τις επαφές με τις σλοβενικές αρχές, οι υπηρεσίες της Επιτροπής διαπίστωσαν ότι οι συνολικές δημόσιες δαπάνες, όπως δηλώθηκαν από τις σλοβενικές αρχές στην αίτησή τους για το ΤΑΕΕ την οποία υπέβαλαν στις 17 Ιουνίου 2020, είχαν υπερεκτιμηθεί και, ως εκ τούτου, έπρεπε να μειωθούν. Δεδομένου ότι το όριο σοβαρής κατάστασης έκτακτης ανάγκης στον τομέα της δημόσιας υγείας για τη Σλοβενία το 2020 ανέρχεται σε 135,102 εκατ. EUR και οι αναθεωρημένες συνολικές δημόσιες δαπάνες παραμένουν κάτω από το αντίστοιχο όριο, η αίτηση της Σλοβενίας δεν είναι επιλέξιμη για στήριξη από το ΤΑΕΕ.
            
            
               2.6Συμπέρασμα
            
            
               Για τους λόγους που εκτέθηκαν ανωτέρω, οι καταστροφές που αναφέρονται στις αιτήσεις που υποβλήθηκαν από την Ελλάδα και τη Γαλλία, καθώς και οι 20 αιτήσεις σχετικά με την πανδημία COVID-19 πληρούν τις προϋποθέσεις που ορίζονται στον κανονισμό.
            
            
               3.Χρηματοδότηση από τα κονδύλια του ΤΑΕΕ για το 2021
            
         
         
            
               Ο κανονισμός (ΕΕ, Ευρατόμ) αριθ. 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027
                  4
                (στο εξής: κανονισμός για το ΠΔΠ), και ιδίως το άρθρο 9, επιτρέπει την κινητοποίηση του ΤΑΕΕ στο πλαίσιο του SEAR. Στο σημείο 10 της διοργανικής συμφωνίας, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής «για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  5
               , καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων», καθορίζονται οι λεπτομέρειες για την κινητοποίηση του ΤΑΕΕ στο πλαίσιο του SEAR.
            
            
               Δεδομένου ότι η αλληλεγγύη αποτέλεσε τον κύριο λόγο ίδρυσης του ΤΑΕΕ, η Επιτροπή θεωρεί ότι η ενίσχυση θα πρέπει να έχει προοδευτικό χαρακτήρα. Αυτό σημαίνει ότι, σύμφωνα με την προγενέστερη πρακτική, το μέρος των ζημιών που υπερβαίνει το όριο «μείζονος φυσικής καταστροφής» για την κινητοποίηση του ΤΑΕΕ (δηλαδή, το 0,6 % του ΑΕΕ ή 3 δισ. EUR σε τιμές 2011, ανάλογα με το ποιο είναι το χαμηλότερο ποσό) θα πρέπει να οδηγήσει σε μεγαλύτερη ένταση ενίσχυσης από ό,τι οι ζημίες που δεν υπερβαίνουν το όριο. Το ποσοστό που εφαρμόστηκε κατά το παρελθόν για τον υπολογισμό των κονδυλίων σε περιπτώσεις μειζόνων καταστροφών είναι 2,5 % του συνόλου των άμεσων ζημιών κάτω από το όριο και 6 % για το τμήμα των ζημιών πάνω από αυτό. Για τις περιφερειακές καταστροφές και τις καταστροφές που γίνονται δεκτές στο πλαίσιο της διάταξης για τις «γειτονικές χώρες», το ποσοστό είναι 2,5 %.
            
            
               Η ενίσχυση δεν μπορεί να υπερβεί το εκτιμώμενο συνολικό κόστος των επιλέξιμων ενεργειών. Η μέθοδος υπολογισμού της ενίσχυσης καθορίστηκε στην ετήσια έκθεση 2002-2003 για το ΤΑΕΕ και εγκρίθηκε από το Συμβούλιο και το Ευρωπαϊκό Κοινοβούλιο.
            
            
               Βάσει των αιτήσεων που έχουν υποβάλει η Ελλάδα και η Γαλλία, ο υπολογισμός της οικονομικής ενίσχυσης από το ΤΑΕΕ, με βάση την εκτίμηση των συνολικών άμεσων ζημιών που προκλήθηκαν, έχει ως εξής:
            
            
                     
                        Κράτη μέλη
                     
                  
                  
                     
                        Χαρακτηρισμός καταστροφής
                     
                  
                  
                     
                        Σύνολο άμεσων ζημιών
                     
                     
                     
                     
                        (σε EUR)
                     
                  
                  
                     
                        Εφαρμόζεται κατώτατο όριο περιφερειακής καταστροφής
                        [1,5% του ΑΕΠ] 
                        (σε EUR)
                     
                  
                  
                     
                        Συνολικό ποσό προτεινόμενης ενίσχυσης
                     
                     
                        (σε EUR)
                     
                     
                     
                        2,5 % του συνόλου άμεσων ζημιών
                     
                  
                  
                     
                        Προκαταβολές 
                     
                     
                     
                     
                        (σε EUR)
                     
                  
               
                     
                        ΕΛΛΑΔΑ
                     
                     
                        πλημμύρες στη Στερεά Ελλάδα
                     
                  
                  
                     
                        Περιφερειακή
                     
                     
                        (άρθρο 2 παρ. 3)
                     
                  
                  
                     
                        132 004 000
                     
                  
                  
                     
                        128 286 000
                     
                  
                  
                     
                        3 300 100
                     
                  
                  
                     
                        330 010
                     
                  
               
                     
                        ΕΛΛΑΔΑ
                     
                     
                        κυκλώνας Ιανός
                     
                  
                  
                     
                        Περιφερειακή
                     
                     
                        (άρθρο 2 παρ. 3)
                     
                  
                  
                     
                        863 540 756
                     
                  
                  
                     
                        116 933 271
                           6
                        
                     
                  
                  
                     
                        21 588 519
                     
                  
                  
                     
                        2 158 852
                     
                  
               
                     
                        ΕΛΛΑΔΑ
                     
                     
                        σεισμός
                     
                  
                  
                     
                        Περιφερειακή
                     
                     
                        (άρθρο 2 παρ. 3)
                     
                  
                  
                     
                        101 252 020
                     
                  
                  
                     
                        38 239 500
                     
                  
                  
                     
                        2 531 301
                     
                  
                  
                     
                        253 131
                     
                  
               
                     
                        ΓΑΛΛΙΑ
                     
                     
                        καταιγίδα Alex
                     
                  
                  
                     
                        Περιφερειακή
                     
                     
                        (άρθρο 2 παρ. 3)
                     
                  
                  
                     
                        2 373 000 000
                     
                  
                  
                     
                        2 372 040 600
                     
                  
                  
                     
                        59 325 000
                     
                  
                  
                     
                        5 932 500
                     
                  
               
                     
                        ΣΥΝΟΛΟ
                     
                  
                  
                     
                        86 744 920
                     
                  
                  
                     
                        8 674 493
                     
                  
               
               Σε περίπτωση σοβαρών καταστάσεων έκτακτης ανάγκης στον τομέα της δημόσιας υγείας, η Επιτροπή εφαρμόζει την ίδια μέθοδο για τον καθορισμό των ποσών ενίσχυσης όπως και για τις φυσικές καταστροφές: μια χώρα λαμβάνει το 2,5 % του συνολικού ποσού των επιλέξιμων δημόσιων δαπανών για την αντιμετώπιση καταστάσεων έκτακτης ανάγκης στον τομέα της υγείας έως το ειδικό ανά χώρα όριο για σοβαρές καταστάσεις έκτακτης ανάγκης στον τομέα της υγείας, συν το 6 % του μέρους της δημόσιας δαπάνης που υπερβαίνει το όριο. Αυτό γνωστοποιήθηκε επίσης μέσω του δικτυακού τόπου της Επιτροπής
                  7
               . Δεδομένου ότι ο εν λόγω υπολογισμός οδήγησε σε συνολικό ποσό για όλες τις χώρες το οποίο υπερβαίνει τις διαθέσιμες πιστώσεις του προϋπολογισμού, τα ποσά ανά χώρα μειώθηκαν κατ’ αναλογία.
            
            
               Όσον αφορά τις αιτήσεις για το ΤΑΕΕ που υποβλήθηκαν από την Αλβανία, την Αυστρία, το Βέλγιο, τη Γαλλία, τη Γερμανία, την Ελλάδα, την Εσθονία, την Ιρλανδία, την Ισπανία, την Ιταλία, την Κροατία, τη Λετονία, τη Λιθουανία, το Λουξεμβούργο, το Μαυροβούνιο, την Ουγγαρία, την Πορτογαλία, τη Ρουμανία, τη Σερβία και την Τσεχία σχετικά με τη σοβαρή κατάσταση έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19, οι υπηρεσίες της Επιτροπής προτείνουν συνεπώς στην αρμόδια για τον προϋπολογισμό αρχή να κινητοποιήσει τα ακόλουθα ποσά:
            
            
                     
                  
                  
                     
                        Χώρα
                     
                  
                  
                     
                        Σύνολο αιτούμενων δημόσιων δαπανών 
                           (σε EUR)
                     
                  
                  
                     
                        Σύνολο επιλέξιμων δημόσιων δαπανών που έγιναν δεκτές από την Ευρωπαϊκή Επιτροπή (σε EUR)
                     
                  
                  
                     
                        Όριο σοβαρής κατάστασης έκτακτης ανάγκης στον τομέα της υγείας
                     
                     
                        (σε εκατ. EUR)
                     
                  
                  
                     
                        Πιθανό ποσό ενίσχυσης
                     
                     
                        (σε EUR)
                     
                  
                  
                     
                     
                        Ποσό κατ’ αναλογία ενίσχυσης
                     
                     
                         
                     
                     
                        (σε EUR)
                     
                  
                  
                     
                     
                        Καταβληθείσα προκαταβολή
                     
                  
                  
                     
                        Ποσό για πληρωμές υπολοίπου που πρόκειται να κινητοποιηθούν
                     
                     
                        (σε EUR)
                     
                  
               
                     
                        1
                     
                  
                  
                     
                        Αλβανία
                     
                  
                  
                     
                        54 998 000
                     
                  
                  
                     
                        54 755 654
                     
                  
                  
                     
                        38 852
                     
                  
                  
                     
                        1 925 519
                     
                  
                  
                     
                        905 271
                     
                  
                  
                     
                        0
                     
                  
                  
                     
                        905 271
                     
                  
               
                     
                        2
                     
                  
                  
                     
                        Αυστρία
                     
                  
                  
                     
                        2 111 595 244
                     
                  
                  
                     
                        1 798 883 065
                     
                  
                  
                     
                        1 153 959
                     
                  
                  
                     
                        67 544 419
                     
                  
                  
                     
                        31 755 580
                     
                  
                  
                     
                        0
                     
                  
                  
                     
                        31 755 580
                     
                  
               
                     
                        3
                     
                  
                  
                     
                        Βέλγιο
                     
                  
                  
                     
                        2 192 550 000
                     
                  
                  
                     
                        2 132 102 000
                     
                  
                  
                     
                        1 388 322
                     
                  
                  
                     
                        79 334 850
                     
                  
                  
                     
                        37 298 777
                     
                  
                  
                     
                        0
                     
                  
                  
                     
                        37 298 777
                     
                  
               
                     
                        4
                     
                  
                  
                     
                        Κροατία
                     
                  
                  
                     
                        658 771 839
                     
                  
                  
                     
                        358 524 373
                     
                  
                  
                     
                        151 638
                     
                  
                  
                     
                        16 204 132
                     
                  
                  
                     
                        7 618 270
                     
                  
                  
                     
                        8 462 280
                     
                  
                  
                     
                        0
                           8
                        
                     
                  
               
                     
                        5
                     
                  
                  
                     
                        Τσεχία
                     
                  
                  
                     
                        1 832 510 000
                     
                  
                  
                     
                        959 231 097
                     
                  
                  
                     
                        588.597
                     
                  
                  
                     
                        36 952 971
                     
                  
                  
                     
                        17 373 205
                     
                  
                  
                     
                        0
                     
                  
                  
                     
                        17 373 205
                     
                  
               
                     
                        6
                     
                  
                  
                     
                        Εσθονία
                     
                  
                  
                     
                        173 328 000
                     
                  
                  
                     
                        171 932 664
                     
                  
                  
                     
                        76.647
                     
                  
                  
                     
                        7 633 315
                     
                  
                  
                     
                        3 588 755
                     
                  
                  
                     
                        0
                     
                  
                  
                     
                        3 588 755
                     
                  
               
                     
                        7
                     
                  
                  
                     
                        Γαλλία
                     
                  
                  
                     
                        7 011 813 781
                     
                  
                  
                     
                        4 284 611 574
                     
                  
                  
                     
                        1 792 639
                     
                  
                  
                     
                        194 334 329
                     
                  
                  
                     
                        91 365 053
                     
                  
                  
                     
                        0
                     
                  
                  
                     
                        91 365 053
                     
                  
               
                     
                        8
                     
                  
                  
                     
                        Γερμανία
                     
                  
                  
                     
                        2 079 000 000
                     
                  
                  
                     
                        2 079 000 000
                     
                  
                  
                     
                        1 792 639
                     
                  
                  
                     
                        61 997 635
                     
                  
                  
                     
                        29 147 795
                     
                  
                  
                     
                        15 499 409
                     
                  
                  
                     
                        13 648 386
                     
                  
               
                     
                        9
                     
                  
                  
                     
                        Ελλάδα
                     
                  
                  
                     
                        623 925 000
                     
                  
                  
                     
                        623 925 000
                     
                  
                  
                     
                        551 220
                     
                  
                  
                     
                        18 142 800
                     
                  
                  
                     
                        8 529 722
                     
                  
                  
                     
                        4 535 700
                     
                  
                  
                     
                        3 994 022
                     
                  
               
                     
                        10
                     
                  
                  
                     
                        Ουγγαρία
                     
                  
                  
                     
                        1 997 208 000
                     
                  
                  
                     
                        1 632 956 193
                     
                  
                  
                     
                        385 263
                     
                  
                  
                     
                        84 493 167
                     
                  
                  
                     
                        39 723 926
                     
                  
                  
                     
                        26 587 069
                     
                  
                  
                     
                        13 136 857
                     
                  
               
                     
                        11
                     
                  
                  
                     
                        Ιρλανδία
                     
                  
                  
                     
                        1 997 000 000
                     
                  
                  
                     
                        1 996 328 000
                     
                  
                  
                     
                        762 921
                     
                  
                  
                     
                        93 077 445
                     
                  
                  
                     
                        43 759 771
                     
                  
                  
                     
                        23 279 441
                     
                  
                  
                     
                        20 480 330
                     
                  
               
                     
                        12
                     
                  
                  
                     
                        Ιταλία
                     
                  
                  
                     
                        3 755 558 000
                     
                  
                  
                     
                        3 749 558 000
                     
                  
                  
                     
                        1 792 639
                     
                  
                  
                     
                        162 231 115
                     
                  
                  
                     
                        76 271 930
                     
                  
                  
                     
                        0
                     
                  
                  
                     
                        76 271 930
                     
                  
               
                     
                        13
                     
                  
                  
                     
                        Λετονία
                     
                  
                  
                     
                        178 626 000
                     
                  
                  
                     
                        91 884 602
                     
                  
                  
                     
                        85 947
                     
                  
                  
                     
                        2 504 931
                     
                  
                  
                     
                        1 177 677
                     
                  
                  
                     
                        0
                     
                  
                  
                     
                        1 177 677
                     
                  
               
                     
                        14
                     
                  
                  
                     
                        Λιθουανία
                     
                  
                  
                     
                        176 974 000
                     
                  
                  
                     
                        176 932 597
                     
                  
                  
                     
                        131 433
                     
                  
                  
                     
                        6 015 801
                     
                  
                  
                     
                        2 828 291
                     
                  
                  
                     
                        0
                     
                  
                  
                     
                        2 828 291
                     
                  
               
                     
                        15
                     
                  
                  
                     
                        Λουξεμβούργο
                     
                  
                  
                     
                        168 230 000
                     
                  
                  
                     
                        168 230 000
                     
                  
                  
                     
                        114 768
                     
                  
                  
                     
                        6 076 920
                     
                  
                  
                     
                        2 857 025
                     
                  
                  
                     
                        0
                     
                  
                  
                     
                        2 857 025
                     
                  
               
                     
                        16
                     
                  
                  
                     
                        Μαυροβούνιο
                     
                  
                  
                     
                        15 329 000
                     
                  
                  
                     
                        15 329 000
                     
                  
                  
                     
                        14 154
                     
                  
                  
                     
                        424 350
                     
                  
                  
                     
                        199 505
                     
                  
                  
                     
                        0
                     
                  
                  
                     
                        199 505
                     
                  
               
                     
                        17
                     
                  
                  
                     
                        Πορτογαλία
                     
                  
                  
                     
                        3 470 870 000
                     
                  
                  
                     
                        2 318 870 000
                     
                  
                  
                     
                        598 233
                     
                  
                  
                     
                        118 194 045
                     
                  
                  
                     
                        55 568 181
                     
                  
                  
                     
                        37 528 511
                     
                  
                  
                     
                        18 039 670
                     
                  
               
                     
                        18
                     
                  
                  
                     
                        Ρουμανία
                     
                  
                  
                     
                        848 631 000
                     
                  
                  
                     
                        841 391 000
                     
                  
                  
                     
                        596 025
                     
                  
                  
                     
                        29 622 585
                     
                  
                  
                     
                        13 926 870
                     
                  
                  
                     
                        0
                     
                  
                  
                     
                        13 926 870
                     
                  
               
                     
                        19
                     
                  
                  
                     
                        Σερβία
                     
                  
                  
                     
                        495 400 765
                     
                  
                  
                     
                        495 400 765
                     
                  
                  
                     
                        121 926
                     
                  
                  
                     
                        25 456 636
                     
                  
                  
                     
                        11 968 276
                     
                  
                  
                     
                        0
                     
                  
                  
                     
                        11 968 276
                     
                  
               
                     
                        20
                     
                  
                  
                     
                        Ισπανία
                     
                  
                  
                     
                        15 750 543 061
                     
                  
                  
                     
                        2 941 717 381
                     
                  
                  
                     
                        1 792 639
                     
                  
                  
                     
                        113 760 678
                     
                  
                  
                     
                        53 483 861
                     
                  
                  
                     
                        16 844 420
                     
                  
                  
                     
                        36 639 441
                     
                  
               
                     
                        ΣΥΝΟΛΟ
                     
                  
                  
                     
                        1 125 927 643
                     
                  
                  
                     
                        529 347 741
                     
                  
                  
                     
                        132 736 830
                     
                  
                  
                     
                        397 454 921
                     
                  
               
            
               Σύμφωνα με το άρθρο 9 παράγραφος 2 του κανονισμού για το ΠΔΠ, το συνολικό ετήσιο ανώτατο όριο του SEAR είναι 1 200 000 000 EUR σε τιμές 2018 ή 1 273 450 000 EUR σε τρέχουσες τιμές. Το άρθρο 9 παράγραφος 4 του κανονισμού για το ΠΔΠ ορίζει ότι το 25 % του συνολικού κονδυλίου του SEAR για το 2021 (318 362 500 EUR σε τρέχουσες τιμές) πρέπει να διατηρηθεί έως την 1η Οκτωβρίου 2021, αλλά καθίσταται διαθέσιμο για όλες τις συνιστώσες του SEAR από την ημερομηνία αυτή. Επίσης, σύμφωνα με το άρθρο 9 παράγραφος 4 του κανονισμού για το ΠΔΠ, το μέγιστο ποσό που μπορεί να κινητοποιηθεί από το ΤΑΕΕ έως την 1η Σεπτεμβρίου είναι το 50 % του συνολικού κονδυλίου του SEAR μετά την αφαίρεση του προαναφερόμενου 25 %. Ως εκ τούτου, το μέγιστο ποσό που μπορεί να κινητοποιηθεί από το ΤΑΕΕ από τα κονδύλια του 2021 έως την 1η Σεπτεμβρίου 2021 ανέρχεται σε 477 543 750 EUR. Σύμφωνα με το άρθρο 4α παράγραφος 4 του κανονισμού για το ΤΑΕΕ, το ποσό των 50 000 000 EUR έχει ήδη εγγραφεί στον γενικό προϋπολογισμό του 2021 (στις αναλήψεις υποχρεώσεων και πληρωμές) για την πληρωμή προκαταβολών. Το ποσό αυτό θα χρησιμοποιηθεί για την πληρωμή των προκαταβολών των τεσσάρων φυσικών καταστροφών και το υπόλοιπο ποσό (δηλ. 41 325 507 EUR) θα είναι διαθέσιμο για τυχόν μελλοντικές ανάγκες για την πληρωμή προκαταβολών αργότερα εντός του έτους.
            
            
               Επιπλέον, ποσό ύψους 47 981 598 EUR από τα κονδύλια του 2020 δεν χρησιμοποιήθηκε έως το τέλος του εν λόγω έτους και μεταφέρθηκε στο 2021. 
            
            
               Ως εκ τούτου, το μέγιστο ποσό που είναι επί του παρόντος διαθέσιμο, το 2021, στο πλαίσιο του ΤΑΕΕ, ανέρχεται σε 525 525 348 EUR, ποσό που επαρκεί για την κάλυψη των αναγκών στο πλαίσιο της παρούσας απόφασης κινητοποίησης, όπως περιγράφεται ανωτέρω (484 199 841 EUR, από τα οποία τα 86 744 920 EUR αφορούν φυσικές καταστροφές στην Ελλάδα και τη Γαλλία και τα 397 454 921 EUR αφορούν αιτήσεις σχετικά με τη νόσο COVID-19).
            
            
                     
                        Ποσό που είναι επί του παρόντος διαθέσιμο στο πλαίσιο του ΤΑΕΕ:
                     
                  
                  
                     
                         
                     
                  
               
                     
                        Ετήσια κονδύλια του SEAR για το 2021  
                     
                  
                  
                     
                          1 273 450 000 EUR
                     
                  
               
                     
                        Μείον το 25 % των κονδυλίων του SEAR για το 2021 που πρέπει να διατηρηθεί έως την 1η Οκτωβρίου 2021
                     
                  
                  
                     
                        -318 362 500 EUR
                     
                  
               
                     
                        Σύνολο των διαθέσιμων κονδυλίων του SEAR έως την 1η Οκτωβρίου 
                     
                  
                  
                     
                        955 087 500 EUR
                     
                  
               
                     
                        Διαθέσιμο ποσό για το ΤΑΕΕ έως την 1η Σεπτεμβρίου από τα κονδύλια του SEAR για το 2021 (50 % των διαθέσιμων κονδυλίων του SEAR για το 2021) 
                     
                  
                  
                     
                        477 543 750 EUR
                     
                  
               
                     
                        Εκ των οποίων ποσό που διατίθεται για προκαταβολές  
                     
                  
                  
                     
                        50 000 000 EUR
                     
                  
               
                     
                        Συν το αδιάθετο ποσό των κονδυλίων του 2020 που μεταφέρθηκαν στο 2021
                     
                  
                  
                     
                        47 981 598 EUR
                     
                  
               
                     
                        Συνολικό διαθέσιμο ποσό για το ΤΑΕΕ έως την 1η Σεπτεμβρίου 2021
                     
                  
                  
                     
                        525 525 348 EUR
                     
                  
               
                     
                        Συνολικό ποσό που προτείνεται να κινητοποιηθεί για τις φυσικές καταστροφές στην Ελλάδα και τη Γαλλία, καθώς και για τις αιτήσεις που αφορούν την COVID-19
                     
                  
                  
                     
                        484 199 841 EUR
                     
                  
               
                     
                        Εναπομένοντα διαθέσιμα έως την 1η Σεπτεμβρίου 
                     
                  
                  
                     
                        41 325 507 EUR
                     
                  
               
               2021/0077 (BUD)
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ταμείου Αλληλεγγύης της Ευρωπαϊκής Ένωσης για την παροχή βοήθειας στην Ελλάδα και τη Γαλλία σχετικά με φυσικές καταστροφές, και στην Αλβανία, την Αυστρία, το Βέλγιο, τη Γαλλία, τη Γερμανία, την Ελλάδα, την Εσθονία, την Ιρλανδία, την Ισπανία, την Ιταλία, την Κροατία, τη Λετονία, τη Λιθουανία, το Λουξεμβούργο, το Μαυροβούνιο, την Ουγγαρία, την Πορτογαλία, τη Ρουμανία, τη Σερβία και την Τσεχία σχετικά με κατάσταση έκτακτης ανάγκης στον τομέα της δημόσιας υγείας
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης
                  9
               , και ιδίως το άρθρο 4 παράγραφος 3,
            
         
         
            
               Έχοντας υπόψη τη διοργανική συμφωνία, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  10
               , και ιδίως το σημείο 10,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ταμείο Αλληλεγγύης της Ευρωπαϊκής Ένωσης (στο εξής: Ταμείο) έχει ως στόχο να επιτρέψει στην Ένωση να αντιδρά με ταχύ, αποτελεσματικό και ευέλικτο τρόπο σε καταστάσεις επείγουσας ανάγκης ώστε να εκφράζει την αλληλεγγύη της προς τον πληθυσμό των περιοχών που πλήττονται από μείζονες ή περιφερειακές φυσικές καταστροφές ή από σοβαρή κατάσταση έκτακτης ανάγκης στον τομέα της υγείας.
            
            
               (2)Το Ταμείο δεν πρέπει να υπερβαίνει τα ανώτατα όρια που αναφέρονται στο άρθρο 9 του κανονισμού (ΕΕ, Ευρατόμ) αριθ. 2020/2093 του Συμβουλίου
                  11
               . Σύμφωνα με το άρθρο 9 παράγραφοι 2 και 4 του κανονισμού για το ΠΔΠ, το μέγιστο ποσό που μπορεί να κινητοποιηθεί από το ΤΑΕΕ από τα κονδύλια του 2021 έως την 1η Σεπτεμβρίου 2021 ανέρχεται σε 477 543 750 EUR. Σύμφωνα με το άρθρο 4α παράγραφος 4 του κανονισμού για το ΤΑΕΕ, το ποσό των 50 000 000 EUR έχει ήδη εγγραφεί στον γενικό προϋπολογισμό του 2021 (στις αναλήψεις υποχρεώσεων και πληρωμές) για την πληρωμή προκαταβολών. Επιπλέον, ποσό ύψους 47 981 598 EUR από τα κονδύλια του 2020 δεν χρησιμοποιήθηκε έως το τέλος του εν λόγω έτους και μεταφέρθηκε στο 2021. Ως εκ τούτου, το μέγιστο ποσό που είναι επί του παρόντος διαθέσιμο, το 2021, στο πλαίσιο του ΤΑΕΕ, ανέρχεται σε 525 525 348 EUR, ποσό που επαρκεί για την κάλυψη των αναγκών στο πλαίσιο της παρούσας απόφασης κινητοποίησης.
            
            
               (3)Στις 29 Οκτωβρίου 2020 η Ελλάδα υπέβαλε αίτηση για την κινητοποίηση του Ταμείου, μετά τις πλημμύρες του Αυγούστου 2020 στη Στερεά Ελλάδα.
            
            
               (4)Στις 9 Δεκεμβρίου 2020 η Ελλάδα υπέβαλε αίτηση για την κινητοποίηση του Ταμείου, μετά τις ζημίες του Σεπτεμβρίου 2020 που προκλήθηκαν από τον κυκλώνα Ιανό ο οποίος έπληξε τις περιφέρειες Ιονίων Νήσων, Στερεάς Ελλάδας, Δυτικής Ελλάδας, Θεσσαλίας και Πελοποννήσου.
            
            
               (5)Στις 22 Ιανουαρίου 2021 η Ελλάδα υπέβαλε αίτηση για την κινητοποίηση του Ταμείου, μετά τον σεισμό του Οκτωβρίου 2020 που έπληξε τις νήσους Σάμο, Ικαρία και Χίο. 
            
            
               (6)Στις 21 Δεκεμβρίου 2020 η Γαλλία υπέβαλε αίτηση για την κινητοποίηση του Ταμείου, μετά τις ζημίες που προκλήθηκαν από την καταιγίδα Alex στην περιφέρεια Προβηγκίας-Άλπεων-Κυανής Ακτής τον Οκτώβριο του 2020.
            
            
               (5)Έως τις 24 Ιουνίου 2020 η Αλβανία, η Αυστρία, το Βέλγιο, η Γαλλία, η Γερμανία, η Ελλάδα, η Εσθονία, η Ιρλανδία, η Ισπανία, η Ιταλία, η Κροατία, η Λετονία, η Λιθουανία, το Λουξεμβούργο, το Μαυροβούνιο, η Ουγγαρία, η Πορτογαλία, η Ρουμανία, η Σερβία και η Τσεχία υπέβαλαν αιτήσεις για την κινητοποίηση του Ταμείου σχετικά με τη σοβαρή κατάσταση έκτακτης ανάγκης στον τομέα της δημόσιας υγείας που προκλήθηκε από την πανδημία COVID-19 στις αρχές του 2020. 
            
            
               (6)Οι αιτήσεις των εν λόγω κρατών μελών πληρούν τις προϋποθέσεις για την καταβολή οικονομικής ενίσχυσης από το Ταμείο, όπως ορίζεται στο άρθρο 4 του κανονισμού (ΕΚ) αριθ. 2012/2002.
            
            
               (7)Ως εκ τούτου, το Ταμείο θα πρέπει να κινητοποιηθεί για την παροχή οικονομικής ενίσχυσης στην Ελλάδα και τη Γαλλία σχετικά με φυσικές καταστροφές, και στην Αλβανία, την Αυστρία, το Βέλγιο, τη Γαλλία, τη Γερμανία, την Ελλάδα, την Εσθονία, την Ιρλανδία, την Ισπανία, την Ιταλία, τη Λετονία, τη Λιθουανία, το Λουξεμβούργο, το Μαυροβούνιο, την Ουγγαρία, την Πορτογαλία, τη Ρουμανία, τη Σερβία και την Τσεχία σχετικά με σοβαρή κατάσταση έκτακτης ανάγκης στον τομέα της δημόσιας υγείας. 
            
            
               (8) Στην περίπτωση της Κροατίας, δεδομένου ότι το τελικό ποσό της ενίσχυσης υπερβαίνει την ήδη καταβληθείσα προκαταβολή, δεν χρειάζεται να κινητοποιηθεί κανένα άλλο ποσό και η αχρεωστήτως καταβληθείσα προκαταβολή θα ανακτηθεί σύμφωνα με το άρθρο 4α του κανονισμού (ΕΚ) αριθ. 2012/2002.
            
            
               (9)Προκειμένου να ελαχιστοποιηθεί ο χρόνος που χρειάζεται για την κινητοποίηση του Ταμείου, η παρούσα απόφαση θα πρέπει να εφαρμοστεί από την ημερομηνία έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ταμείο Αλληλεγγύης της Ευρωπαϊκής Ένωσης κινητοποιείται ως εξής σε πιστώσεις ανάληψης υποχρεώσεων και σε πιστώσεις πληρωμών σχετικά με φυσικές καταστροφές:
            
            
               α)στην Ελλάδα χορηγείται ποσό ύψους 3 300 100 EUR σχετικά με τις πλημμύρες στη Στερεά Ελλάδα, συμπεριλαμβανομένου του ποσού των 330 010 EUR ως προκαταβολή·
            
            
               β)στην Ελλάδα χορηγείται ποσό ύψους 21 588 519 EUR σχετικά με τον κυκλώνα Ιανό, συμπεριλαμβανομένου του ποσού των 2 158 852 EUR ως προκαταβολή·
            
            
               γ)στην Ελλάδα χορηγείται ποσό ύψους 2 531 301 EUR σχετικά με τον σεισμό στα νησιά Σάμο, Χίο και Ικαρία, συμπεριλαμβανομένου του ποσού των 253 131 EUR ως προκαταβολή·
            
         
         
            
               δ)στη Γαλλία χορηγείται ποσό ύψους 59 325 000 EUR σχετικά με την καταιγίδα Alex, συμπεριλαμβανομένου του ποσού των 5 932 500 EUR ως προκαταβολή.
            
            
            
               Άρθρο 2
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2021, το Ταμείο Αλληλεγγύης της Ευρωπαϊκής Ένωσης κινητοποιείται ως εξής σε πιστώσεις ανάληψης υποχρεώσεων και σε πιστώσεις πληρωμών σχετικά με σοβαρή κατάσταση έκτακτης ανάγκης στον τομέα της δημόσιας υγείας:
            
            
               α) στην Αλβανία χορηγείται ποσό ύψους 905 271 EUR·
            
            
               β) στην Αυστρία χορηγείται ποσό ύψους 31 755 580 EUR·
            
            
               γ) στο Βέλγιο χορηγείται ποσό ύψους 37 298 777 EUR·
            
            
               δ) στην Τσεχία χορηγείται ποσό ύψους 17 373 205 EUR·
            
            
               ε) στην Εσθονία χορηγείται ποσό ύψους 3 588 755 EUR·
            
            
               στ) στη Γαλλία χορηγείται ποσό ύψους 91 365 053 EUR·
            
            
               ζ) στη Γερμανία χορηγείται ποσό ύψους 13 648 386 EUR·
            
            
               η)         στην Ελλάδα χορηγείται ποσό ύψους 3 994 022 EUR·
            
            
               θ)         στην Ουγγαρία χορηγείται ποσό ύψους 13 136 857 EUR·
            
            
               ι)          στην Ιρλανδία χορηγείται ποσό ύψους 20 480 330 EUR·
            
            
               ια)         στην Ιταλία χορηγείται ποσό ύψους 76 271 930 EUR·
            
            
               ιβ)         στη Λετονία χορηγείται ποσό ύψους 1 177 677 EUR·
            
            
               ιγ)         στη Λιθουανία χορηγείται ποσό ύψους 2 828 291 EUR·
            
            
               ιδ)         στο Λουξεμβούργο χορηγείται ποσό ύψους 2 857 025 EUR· 
            
            
               ιε)         στο Μαυροβούνιο χορηγείται ποσό ύψους 199 505 EUR·
            
            
               ιστ)         στην Πορτογαλία χορηγείται ποσό ύψους 18 039 670 EUR·
            
         
         
            
               ιζ)         στη Ρουμανία χορηγείται ποσό ύψους 13 926 870 EUR·
            
            
               ιη)         στη Σερβία χορηγείται ποσό ύψους 11 968 276 EUR·
            
            
               ιθ)         στην Ισπανία χορηγείται ποσό ύψους 36 639 441 EUR. 
            
            
            
               Άρθρο 3
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από … [η ημερομηνία έκδοσής της]
                  12***.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
            
         
         
            
                  
                     (1)
                  
                        Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΕΕ L 311 της 14.11.2002, σ. 3), όπως τροποποιήθηκε με τον κανονισμό (ΕΕ) αριθ. 661/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014 (ΕΕ L 189 της 27.6.2014, σ. 143) και τον κανονισμό (ΕΕ) αριθ. 461/2020 του Ευρωπαϊκού Κοινοβουλίου και του Συμβουλίου, της 30ής Μαρτίου 2020 (ΕΕ L 99 της 31.3.2020, σ. 9).
               
               
                  
                     (2)
                  
                        COM(2021) 200 final.
               
               
                  
                     (3)
                  
                        Κανονισμός (ΕΕ) 2020/461 του Ευρωπαϊκού Κοινοβουλίου και του Συμβουλίου της 30ής Μαρτίου 2020.
               
               
                  
                     (4)
                  
                        ΕΕ L 433I της 22.12.2020, σ. 11.
               
               
                  
                     (5)
                  
                        EE C 433I της 22.12.2020, σ. 28.
               
               
                  
                     (6)
                  
                        Στην περίπτωση του κυκλώνα Ιανού, όπου πολλές περιοχές έχουν πληγεί από την καταστροφή, η βάση για τον υπολογισμό του ορίου είναι το μέσο ΑΕΠ των περιοχών αυτών, σταθμισμένο σύμφωνα με το μερίδιο της συνολικής ζημίας σε καθεμία από αυτές τις περιοχές, όπως ορίζεται στο άρθρο 2 παράγραφος 3 του κανονισμού για το ΤΑΕΕ.
               
               
                  
                     (7)
                  
                        https://ec.europa.eu/regional_policy/en/funding/solidarity-fund/covid-19
               
               
                  
                     (8)
                  
                        Ποσό ύψους 844 010 EUR θα ανακτηθεί από την Κροατία.
               
               
                  
                     (9)
                  
                        ΕΕ L 311 της 14.11.2002, σ. 3.
               
               
                  
                     (10)
                  
                        ΕΕ L 433I της 22.12.2020, σ. 28.
               
               
                  
                     (11)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027 (ΕΕ L 433I της 22.12.2020, σ. 11).
               
               
                  
                     (12)
                  ** Η ημερομηνία θα προστεθεί από το Κοινοβούλιο πριν από τη δημοσίευση στην Επίσημη Εφημερίδα.